## Carlos Mazón es reuneix amb els presidents de les cambres de comerç de la Comunitat Valenciana per a continuar impulsant la competitivitat de les pimes

*** La trobada ha tingut lloc al Palau de la Generalitat**

**València.**

El president de la Generalitat, Carlos Mazón, s’ha reunit aquest dilluns amb els presidents de les cinc cambres de comerç de la Comunitat Valenciana com a primera presa de contacte per a continuar impulsant la competitivitat de les pimes.

A la trobada, que ha tingut lloc al Palau de la Generalitat, ha assistit la consellera d’Innovació, Indústria, Comerç i Turisme, Nuria Montes, així com els presidents de la Cambra de Comerç d’Alacant, Carlos Baño Marhuenda; la Cambra de Comerç de Castelló, Dolores Guillamón; la Cambra de Comerç de València, José Vicente Morata; la Cambra de Comerç d’Orihuela, Mario Martínez Murcia, i la Cambra de Comerç d’Alcoi, Pablo de Gracia Pérez.

El cap del Consell ha valorat la funció que fan les cambres de comerç i s’ha interessat pels projectes que duen a terme per a impulsar la modernització i la competitivitat de les empreses de la Comunitat Valenciana en camps com ara la formació, la informació, l’assessorament, la promoció, el suport logístic, la gestió de residus, l’arbitratge, el foment i la projecció exterior de les empreses.

Fecha: 31/07/2023